TSV Havelse

TSV Havelse  is 'n sportklub uit Garbsen in die deelstaat Neder-Sakse in Duitsland, veral bekend vir sy sokkerafdeling. Benewens sokker het die klub ook afdelings vir tennis, tafeltennis, gimnastiek en ballet. Havelse is 'n stadswyk van Garbsen wat tot 1968 'n onafhanklike dorp was.

Die klub is in 1912 gestig as FC Pelikan-Havelse, wat die naam gekry het van die handelsmerk van die sokkerbal wat die 13 stigterslede vir 7,50 Ryksmark gekoop het. In 1923 het die klub ontbind, maar in 1933 het die klub weer voortbestaan as die sokkerafdeling van Turnverein Havelse, wat in 1929 gestig is. Die klub het sy naam gedurende die 1940's verander na TSV Havelse. Tussen 1947 en 1952 het die klub bekendgestaan as TSG Havelse-Marienwerder, waarna die huidige benaming weer aangeneem is.

Die klub se stadion, die  Willhelm Langrehr-stadion , was tot in 2000 bekend as die TSV-Kampfbahn an der Hannoverschen Straße. Dit is in 1933 opgerig op 'n veld wat die klub by 'n boer, ene Moorhoff, gehuur het teen 100 mark. 'n Ou Treinwa het tot in die 1950's as kleedkamers gedien.

Die klub se grootste prestasie was om een seisoen (1990/91) in die 2. Bundesliga deur te bring.

 Onlangse ligaposisionering 
 1980-81	(IV)	Verbandsliga Neder-Sakse	3de
 1981-82	(III)	Am.Oberliga Noord		10de
 1982-83	(III)	Am.Oberliga Noord		6de
 1983-84	(III)	Am.Oberliga Noord		4de
 1984-85	(III)	Am.Oberliga Noord		15de
 1985-86	(III)	Am.Oberliga Noord		16de
 1986-87	(III)	Am.Oberliga Noord		7de
 1987-88	(III)	Am.Oberliga Noord		9de
 1988-89	(III)	Am.Oberliga Noord		1ste
 1989-90	(III)	Am.Oberliga Noord		2de
 1990-91	(II)	2. Bundesliga Noord		19de
 1991-92	(III)	Am.Oberliga Noord		3de
 1992-93	(III)	Am.Oberliga Noord		16de
 1993-94	(IV)	Verbandsliga Neder-Sakse	4de
 1994-95	(IV)	Oberliga Neder-Sakse/Bremen	3de 1995-96	(IV)	Oberliga Neder-Sakse/Bremen	6de
 1996-97	(IV)	Oberliga Neder-Sakse/Bremen	10de
 1997-98	(IV)	Oberliga Neder-Sakse/Bremen	4de
 1998-99	(IV)	Oberliga Neder-Sakse/Bremen	5de
 1999-00	(IV)	Oberliga Neder-Sakse/Bremen	4de
 2000-01	(IV)	Oberliga Neder-Sakse/Bremen	15de
 2001-02	(VI)	Verbandsliga Neder-Sakse
 2002-03	(VI)	Bezirksoberliga Hannover		6de
 2003-04	(VI)	Bezirksoberliga Hannover		5de
 2004-05	(VI)	Landesliga Hannover		1ste
 2005-06 (V)	Verbandsliga Neder-Sakse-Wes	3de
 2006-07 (V)	Verbandsliga Neder-Sakse-Wes	4de
 2007-08 (V)	Verbandsliga Neder-Sakse-Wes	4de
 2008-09 (V)	Oberliga Neder-Sakse-Wes

 Eksterne skakels 
 The Abseits Guide to German Soccer
 Amptelike klubwerf

 Regionalliga Noord 2010/11-seisoen  
Hertha BSC Berlyn II, Türkiyemspor Berlyn, Eintracht Brunswyk II, Chemnitzer FC, FC Energie Cottbus II, Hallescher FC,  Hamburger SV II, Hannover 96 II, TSV Havelse, Holstein Kiel, RB Leipzig, VfB Lübeck, 1. FC Maagdenburg, ZFC Meuselwitz, FC Oberneuland, VFC Plauen, SV Wilhelmshaven, VfL Wolfsburg II

Havelse